ddrg/super_eurlex huggingface dataset:
A Bizottság irányelve

(1982. február 11.)

a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv II. mellékletének a műszaki fejlődéshez történő hozzáigazításáról

(82/147/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 79/661/EGK irányelvvel [1] módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre [2] és különösen annak 8. cikke (2) bekezdésére,

mivel a legújabb tudományos és műszaki kutatások eredményeinek megfelelően az acetil-etil-tetrametil-tetralin használatát be kell tiltani, mivel neurotoxikus hatása káros az egészségre;

mivel az ezen irányelv által előírt rendelkezések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelvek műszaki fejlődéshez való hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/768/EGK tanácsi irányelv II. melléklete a következő hivatkozási számmal egészül ki:

"362 3”-etil-5”,6”,7,8”-tetrahidro-5”,6”,8”,8”-tetrametil-2”-acetonafton;

Syn. : 1,1,4,4 - tetrametil-6-etil-7-acetil-1,2,3,4 - tetrahidronaftalin (acetil - etil - tetrametil - tetralin, AETT)"

.

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1982. december 31-ig megfeleljenek, és erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1982. február 11-én.

a Bizottság részéről

Karl-Heinz Narjes

a Bizottság tagja

[1] HL L 192., 1979.7.31., 35. o.

[2] HL L 262., 1976.9.27., 169. o.

--------------------------------------------------
A Tanács irányelve

(1982. január 19.),

a tagállamok közötti közúti áruszállítás bizonyos fajtáira vonatkozó közös szabályok létrehozásáról szóló, 1962. július 23-i első tanácsi irányelv módosításáról

(82/50/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 75. cikke (1) bekezdésére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel az utoljára a 80/79/EGK irányelv [3] által módosított 1962. július 23-i első irányelv [4] értelmében bizonyos szállítási fajták mentesültek a kvótarendszerek alól, helyénvaló, hogy minden engedélyezési rendszer alól is mentesüljenek;

mivel bármely kvóta- vagy engedélyezési rendszer alól bizonyos más szállítási fajták is mentesíthetők,

ELFOGADTA EZT AZ IRÁNYELVET:

1. cikk

(1) "14. Tengerjáró hajók és repülőgépek pótalkatrészeinek szállítása.

15. Áruszállítására használt jármű terheletlen állapotban való áthaladása, amelyet egy olyan jármű helyettesítésére szántak, amely üzemképtelenné vált egy olyan tagállamban, amely nem ugyanaz a tagállam, ahol azt nyilvántartásba vették, és amely a lerobbant jármű árujának szállítását az üzemképtelenné vált járműhöz kiadott engedély érvényessége alatt folytatja.

16. Műtárgyak és műalkotások szállítása kiállítási vagy kereskedelmi célra.

17. Tárgyak és anyagok esetenkénti szállítása kizárólag reklámozási vagy bemutatási célra.

18. Felszerelések, kellékek és állatok szállítása színházi-, zenei- vagy filmelőadásokra, sporteseményekre, cirkuszokba, kiállításokra vagy vásárokra, vagy ilyen események helyszínéről, rádió- vagy televízióadások vagy filmek gyártási helyére vagy gyártási helyéről."

(2) Az 1962. július 23-i első irányelv II. melléklete a következőképpen módosul:

a) A 2. pont szövege helyébe a következő szöveg lép:

"2. Tengerjáró hajókhoz és repülőgépekhez fedélzeti ellátmányra szánt termékek szállítása."

b) A 3., 5. és 6. pontot el kell hagyni.

2. cikk

A tagállamok meghozzák azokat az intézkedéseket, amelyek szükségesek ahhoz, hogy ennek az irányelvnek legkésőbb 1983. január 1-ig megfeleljenek. Erről 1982. július 1-je előtt tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1982. január 19-én.

a Tanács részéről

az elnök

P. de Keersmaeker

[1] HL C 327., 1980.12.15., 65. o.

[2] HL C 138., 1981.6.9., 56. o.

[3] HL L 18., 1980.1.24., 23. o.

[4] HL 70., 1962.8.6., 2005/62. o.

--------------------------------------------------
A Tanács irányelve

(1982. november 22.)

az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK irányelv második módosításáról (benzol)

(82/806/EGK)

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre és különösen annak 100. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a benzol fokozottan mérgező anyag, amely a központi idegrendszert és a vérképződést károsítja, valamint rákot, főként leukémiát okozhat;

mivel a benzolt többek között játékszerek előállításához is használják, ami lehetővé teszi a benzol belélegzéssel, szájon át vagy bőrön keresztül történő szervezetbe jutását, ami által a gyerekek a fent említett veszélyeknek ki vannak téve;

mivel a szabad állapotú benzol koncentrációjára vonatkozó határértékek megállapításával ezek a veszélyek kizárhatók;

mivel az egyes tagállamokban létező, a benzolra vonatkozó szabályozások a forgalomba hozatal és a használat tekintetében különbségeket mutatnak; mivel ezek a különbségek kereskedelmi korlátot jelentenek, és közvetlen hatást gyakorolnak a közös piac kialakítására és működésére;

mivel a különbségek megszüntetéséhez a legutóbb a 79/663/EGK irányelvvel [4] módosított 76/769/EGK irányelv [5] mellékletét szükséges kiegészíteni;

mivel a kémiai vegyületek toxicitásának és ökotoxicitásának vizsgálatával foglalkozó tudományos tanácsadó bizottság e kérdésben véleményt nyilvánított,

ELFOGADTA EZT AZ IRÁNYELVET:

1. cikk

A 76/769/EGK irányelv melléklete a következőkkel egészül ki:

"5.benzolCAS szám 71-43-2 (Chemical Abstract Service szám) | Nem engedélyezettek azok a forgalomba hozandó játékszerek vagy játékszer-részek, amelyekben a szabad állapotú benzol koncentrációja nagyobb 5 mg/kg-nál, a játékszer, illetve a játékszer részének tömegére vonatkoztatva." |

2. cikk

A tagállamok meghozzák azokat az intézkedéseket, amelyek szükségesek ahhoz, hogy ennek az irányelvnek az értesítéstől számított tizenkét hónapon belül megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1982. november 22-én.

a Tanács részéről

az elnök

U. Ellemann-jensen

[1] HL C 285., 1981.11.4., 2. o.

[2] HL C 346., 1980.12.31., 95. o.

[3] HL C 353., 1980.12.31., 31. o.

[4] HL L 197., 1979.8.3., 37. o.

[5] HL L 262., 1976.9.27., 201. o.

--------------------------------------------------
A Bizottság irányelve

(1982. július 1.)

a villamos fogyasztásmérőkre vonatkozó tagállami jogszabályok közelítéséről szóló 76/891/EGK tanácsi irányelvnek a műszaki fejlődéshez történő igazításáról

(82/621/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a villamos fogyasztásmérőkre vonatkozó tagállami jogszabályok közelítéséről szóló, 1976. november 4-i 76/891/EGK tanácsi irányelvre [1] és különösen annak 3. cikke harmadik bekezdésére,

mivel a 76/891/EGK irányelv 3. cikke alapján a villamos fogyasztásmérőkre az EGK-elsőhitelesítés tekintetében vonatkozó legnagyobb megengedhető hibákat felül kell vizsgálni, hogy a nemzetközi szinten szerzett tapasztalatokat és elért eredményeket figyelembe lehessen venni;

mivel a Közösségen belül az ebben az ágazatban szerzett tapasztalatok alapján a legnagyobb megengedhető hibákra vonatkozó tűréshatárokat szükséges véglegesen szigorúbbá tenni, mint amilyenek nemzetközi szinten megállapításra kerültek, ahogy az említett irányelv mellékletében általános szabályként azokat már meghatározták;

mivel az ezen irányelvben meghatározott intézkedések összhangban vannak a mérőműszerek kereskedelme műszaki jellegű akadályainak elhárítását célzó irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

Azok a tagállamok, amelyek éltek a 76/891/GK irányelv 3. cikke második bekezdésében biztosított lehetőséggel, 1983. január 1-jéig az említett lehetőség alapján elfogadott intézkedéseket hatályon kívül helyezik.

A tagállamok erről haladéktalanul tájékoztatják a Bizottságot.

2. cikk

Ennek az irányelvnek a tagállamok a címzettjei.

Kelt Brüsszelben, 1982. július 1-jén.

a Bizottság részéről

Karl-Heinz Narjes

a Bizottság tagja

[1] HL L 336., 1976.12.4., 30. o.

--------------------------------------------------
A Tanács irányelve

(1982. december 21.)

a 64/432/EGK és a 72/461/EGK irányelvnek a ragadós száj- és körömfájás, illetve a sertések hólyagos betegségére vonatkozó bizonyos intézkedések tekintetében történő módosításáról

(82/893/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100. cikkére,

tekintettel a Bizottság javaslatára,

tekintettel az Európai Parlament véleményére [1] 1982. december 17-i vélemény (A Hivatalos Lapban még nem tették közzé).,

tekintettel a Gazdasági és Szociális Bizottság véleményére [2] 1982. december 17-i vélemény (A Hivatalos Lapban még nem tették közzé).,

mivel a legutóbb a 82/61/EGK irányelvvel [3] módosított 64/432//EGK irányelv [4] megállapítja azokat az egészségügyi feltételeket, amelyeknek a Közösségen belüli kereskedelemre szánt élő szarvasmarhaféléknek és sertéseknek meg kell felelniük;

mivel figyelembe véve a ragadós száj- és körömfájás és a sertések hólyagos betegségének Közösségen belüli terjedését, a közösségi rendelkezéseket a 64/432//EGK irányelv 4a. és 4b. cikkében továbbra is érvényben kell tartani; mivel ezen túlmenően, ha egy tagállam területének korlátozott részén véletlenül ragadós száj- és körömfájás jelentkezik, a kérdéses intézkedések érvényben tartásának jogát a betegség megszűnésekor fenn kell tartani;

mivel a legutóbb a 81/476/EGK irányelvvel [5] módosított 72/461//EGK irányelv [6] megállapítja azokat az egészségügyi feltételeket, amelyeknek azon állatoknak, amelyek húsát Közösségen belüli kereskedelemre szánják, meg kell felelniük;

mivel figyelembe véve a ragadós száj- és körömfájás helyzetének alakulását a Közösségben, a 72/461//EGK irányelv 13. cikkének közösségi intézkedéseit továbbra is érvényben kell tartani,

ELFOGADTA EZT AZ IRÁNYELVET:

1. cikk

A 64/432/EGK irányelv a következők szerint módosul:

(1) a 4a. cikk első albekezdésében az "1982. december 31." időpont helyébe "1983. december 31." lép;

(2) a 4b. cikk:

a) első és második albekezdésében az "1982. december 31." időpont helyébe "1983. december 31." lép;

b) a következő bekezdéssel egészül ki:

"Ez a cikk a továbbiakban a következőkre alkalmazandó:

i. az első bekezdés bevezetésében meghatározott tagállamok, amelyek területének egy korlátozott részén ragadós száj- és körömfájás jelentkezett, és ahol azt felszámolták;

ii. az első bekezdés A. és B. pontjában meghatározott tagállamok, amelyek területének egy korlátozott részén ragadós száj- és körömfájás betegség jelentkezett, és ahol azt felszámolták."

2. cikk

A 72/461//EGK irányelv 13. cikkében az "1982. december 31." időpont helyébe "1983. december 31." lép.

3. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1983. január 1-ig megfeleljenek.

4. cikk

Ennek az irányelvnek a tagállamok a címzettjei.

Kelt Brüsszelben, 1982. december 21-én.

a Tanács részéről

az elnök

O. Møller

[3] HL L 29., 1982.2.6., 13. o.

[4] HL 121., 1964.7.29., 1977/64. o.

[5] HL L 186., 1982.7.8., 20. o.

[6] HL L 302., 1972.12.31., 24. o.

--------------------------------------------------
A Bizottság irányelve

(1982. május 6.)

a vegetatív szőlő-szaporítóanyagok forgalmazásáról szóló 68/193/EGK tanácsi irányelv módosításáról

(82/331/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 78/692/EGK irányelvvel [1] módosított, a vegetatív szőlő-szaporítóanyagok forgalmazásáról szóló, 1968. április 9-i 68/193/EGK tanácsi irányelvre [2] és különösen annak 17a. cikkére,

mivel a fent említett irányelv meghatározza a szaporítóanyag csomagolására vonatkozó feltételeket;

mivel az új csomagolóanyagok piaci megjelenése lehetővé teszi az említett feltételek enyhítését, miközben továbbra is biztosítja az azonosság nélkülözhetetlen garanciáit;

mivel a szóban forgó feltételeket ezért hozzá kell igazítani az új helyzethez;

mivel az ebben az irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,

ELFOGADTA EZT AZ IRÁNYELVET:

1. cikk

A 68/193/EGK tanácsi irányelv a következőképpen módosul:

1. A III. mellékletben a táblázat 1. pontja a következő szavakkal egészül ki:"vagy amennyiben az azonos csomagoknál műanyag zsákokat használnak, 50-es és 100-as kötegekben, a 10. cikk (1a) bekezdésének rendelkezései erre az esetre nem vonatkoznak"

2. A III. mellékletben a táblázat 2. pontja a következő szavakkal egészül ki:"vagy amennyiben az azonos csomagoknál műanyag zsákokat használnak, 100-as kötegekben, a 10. cikk (1a) bekezdésének rendelkezései erre az esetre nem vonatkoznak."

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1982. július 1-jén megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1982. május 6-án.

a Bizottság részéről

Poul Dalsager

a Bizottság tagja

[1] HL L 236., 1978.8.26., 13. o.

[2] HL L 93., 1968.4.17., 15. o.

--------------------------------------------------
A Tanács 83/29/EGK irányelve

(1983. január 24.)

a titán-dioxid iparból származó hulladékról szóló 78/176/EGK irányelv módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 100. és 235. cikkére,

tekintettel a Bizottság javaslatára,

tekintettel a Közgyűlés véleményére [1],

tekintettel a Gazdasági és Szociális Bizottság véleményére [2],

mivel a Bizottságnak nehézségei támadtak a szennyezés folyamatos csökkentésére szolgáló programok összehangolására alkalmas javaslatoknak a 78/176/EGK irányelv [3] 9 (3) cikkében előírt határidőn belüli benyújtásával kapcsolatban; mivel ebből következően szükség volt az ezzel kapcsolatos határidő meghosszabbítására;

ELFOGADTA EZT AZ IRÁNYELVET

1. cikk

A 78/176/EGK irányelv 9. cikke (3) bekezdésében "Az (1) bekezdésben említett programokat legkésőbb 1980. július 1-ig kell elküldeni a Bizottságnak azért, hogy a Bizottság minden nemzeti program kézhezvételétől számított 6 hónapon belül a Tanács elé tudja terjeszteni a megfelelő javaslatokat…" fordulat helyére "Az (1) bekezdésben említett programokat legkésőbb 1980. július 1-ig meg kell küldeni a Bizottságnak, amely 1983. március 15-ig köteles a Tanács elé terjeszteni a megfelelő javaslatokat…" fordulat lép.

2. cikk

Ennek az irányelvnek a tagállamok a címzettjei.

Kelt Brüsszelben, 1983. január 24-én.

a Tanács nevében

az elnök

H. W. Lautenschlager

[1] HL C 292., 1982.11.8, 101. o.

[2] HL C 326., 1982.12.13., 1. o.

[3] HL L 54., 1978.2.25, 19. o.

--------------------------------------------------
A Bizottság harmadik irányelve

(1983. június 29.)

a kozmetikai termékekre vonatkozó tagállami jogszabályainak közelítéséről szóló 76/768/EGK tanácsi irányelv II., III. és V. mellékletének a műszaki fejlődéshez történő hozzáigazításáról

(83/341/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 83/191/EGK irányelvvel [1] módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre [2] és különösen annak 8. cikke (2) bekezdésére,

mivel a közegészség védelme érdekében bizonyos anyagok hajszínezőként való alkalmazását meg kell tiltani;

mivel a p-diaminobenzint az V. mellékletből a III. mellékletbe kell áthelyezni;

mivel az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelveknek a műszaki fejlődéshez való hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/768/EGK irányelv a következőképpen módosul:

1. A II. mellékletben szereplő felsorolás a következő szövegrésszel egészül ki:

"363. o-feniléndiamin és sói

364. 4-metil-m-feniléndiamin és sói".

2. A III. melléklet első részének

"b"

oszlopában a 8. hivatkozási szám alatti szöveg helyébe a következő lép:

"m- és p-feniléndiamin, ezek N-helyettesített származékai és sói, az o-feniléndiamin N-helyettesített származékai [3]

3. A III. melléklet első részének

"b"

oszlopában a 9. hivatkozási szám alatti szövegrész helyébe a következő lép:

"A metil-feniléndiaminok, ezek N-helyettesített származékai és sói [4] a II. melléklet 364. sorszáma alatt található anyag kivételével".

4. Az V. mellékletből a következő bejegyzést el kell hagyni:

"4. p-feniléndiamin és sói."

2. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1984. december 31-ig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1983. június 29-én.

a Bizottság részéről

Karl-Heinz Narjes

a Bizottság tagja

[1] HL L 109., 1983.4.26., 25. o.

[2] HL L 262., 1976.9.27., 169. o.

[3] HL L 109., 1983.4.26., 25. o.".

[4] HL L 109., 1983.4.26., 25. o.

--------------------------------------------------
A Bizottság 83/131/EGK irányelve

(1983. március 21.)

a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló 79/117/EGK tanácsi irányelv mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésére,

tekintettel a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelvre [1] és különösen annak 6. cikkére,

mivel a tudományos és műszaki tudás fejlődése szükségessé tesz bizonyos módosításokat a 79/117/EGK irányelv mellékletében;

mivel kívánatosnak tűnik eltörölni egyes ideiglenes, az irányelvben foglalt tilalmakra vonatkozó derogációkat, mivel mostanra kevésbé veszélyes kezelések is hozzáférhetők;

mivel valamennyi tagállam értesítette a Bizottságot arról, hogy nem vagy a továbbiakban nem kíván élni ezekkel a derogációkkal;

mivel szükségesnek tűnik a perzisztens szerves klórvegyületek közé tartozó kamfeklórt a tiltott hatóanyagok listájára felvenni, mivel használata valószínűleg káros hatásokat fejt ki az emberi és állati egészségre, valamint indokolatlanul káros hatást fejt ki a környezetre; mivel a Bizottság konzultált a Növényvédő Szerek Tudományos Bizottságával ezzel a vegyülettel kapcsolatban;

mivel ezen irányelv rendelkezései összhangban vannak a Növény-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 79/117/EGK irányelv melléklete a következőképpen módosul:

1. Az A. részben, "Higanyvegyületek":

a) a 4. pontban,

"Alkil-higanyvegyületek"

, az a) alpont szövegének helyébe a következő szövegrész lép:

"vetőburgonya fürdetése;"

b) az 5. pontban, "Alkoxialkil és aril-higanyvegyületek":

aa) az a) alpontot el kell hagyni;

bb) a b), c) és d) alpont számozása megfelelően a)-ra, b)-re és c)-re változik.

2. A B. részben "Perzisztens szerves klórvegyületek":

a) az 1. pontban,

"Aldrin"

, az a) alpont szövege helyébe a következő szövegrész lép:

"Talaj kezelésére Otiorrynchus ellen faiskolákban és dísznövényágyásokban";

b) a 4. pontban, "DDT", az a), b), c) és e) alpontot el kell hagyni;

c) a 7. pontban, "Heptaklór", a 2. oszlopban lévő szöveget el kell hagyni;

d) az 1. oszlop a 8. pont után a következő szövegrésszel egészül ki:

"9. Kamfeklór".

2. cikk

A tagállamok legkésőbb 1984. október 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1983. március 14-én.

a Bizottság részéről

Poul Dalsager

a Bizottság tagja

[1] HL L 33., 1979.2.8., 36. o.

--------------------------------------------------
A Tanács irányelve

(1983. március 28.)

a haszongépjárművek tüzelőanyag-tartályaiban lévő tüzelőanyag vámmentes beengedésére vonatkozó rendelkezések egységesítéséről szóló 68/297/EGK irányelv módosításáról

(83/127/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 75. és 99. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel a 68/297/EGK irányelv [3] meghatározta a haszongépjárművek tüzelőanyag-tartályaiban lévő tüzelőanyagnak azt a minimális mennyiségét, amelyet a Közösség belső határain vámmentesen kell átengedni;

mivel a tüzelőanyag szóban forgó mennyiségét az említett határokon történő átkelés megkönnyítése érdekében növelni kell,

ELFOGADTA EZT AZ IRÁNYELVET:

1. cikk

"(1) A tagállamok legkésőbb 1984. július 1-jétől kezdődő hatállyal 200 liternyi gépjármű-tüzelőanyag vámmentes behozatalát engedélyezik."

2. cikk

Ennek az irányelvnek a tagállamok a címzettjei.

Kelt Brüsszelben, 1983. március 28-án.

a Tanács részéről

az elnök

J. Ertl

[1] HL C 155., 1974.12.9., 77. o.

[2] HL C 142., 1974.11.16., 11. o.

[3] HL L 175., 1968.7.23., 15. o.

--------------------------------------------------